CELEX: 32017R1200
Language: et
Date: 2017-07-05 00:00:00
Title: Komisjoni määrus (EL) 2017/1200, 5. juuli 2017, millega keeldutakse lubamast toidu kohta teatavate tervisealaste väidete, välja arvatud haigestumise riski vähendamisele ning laste arengule ja tervisele osutavate väidete esitamist (EMPs kohaldatav tekst )

6.7.2017   
            
            
               ET
            
            
               Euroopa Liidu Teataja
            
            
               L 173/1
            
         KOMISJONI MÄÄRUS (EL) 2017/1200,
   5. juuli 2017,
   millega keeldutakse lubamast toidu kohta teatavate tervisealaste väidete, välja arvatud haigestumise riski vähendamisele ning laste arengule ja tervisele osutavate väidete esitamist
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1924/2006 toidu kohta esitatavate toitumis- ja tervisealaste väidete kohta, (1) eriti selle artikli 18 lõiget 5,
   ning arvestades järgmist:
   
               (1)
            
            
               Vastavalt määrusele (EÜ) nr 1924/2006 on keelatud esitada toidu kohta kõnealuses määruses määratletud tervisealaseid väiteid, kui komisjon ei ole kõnealuse määruse kohaselt selleks luba andnud ja kui need väited ei ole esitatud lubatud väidete nimekirjas.
            
         
               (2)
            
            
               Määruses (EÜ) nr 1924/2006 on ka sätestatud, et toidukäitlejad võivad esitada tervisealaste väidete loataotlusi liikmesriigi pädevale asutusele. Liikmesriigi pädev asutus peab edastama nõuetekohased taotlused teaduslikuks hindamiseks Euroopa Toiduohutusametile (EFSA) (edaspidi „toiduohutusamet“) ning samuti komisjonile ja liikmesriikidele teadmiseks.
            
         
               (3)
            
            
               Toiduohutusamet peab esitama asjaomase tervisealase väite kohta oma arvamuse.
            
         
               (4)
            
            
               Komisjon peab tervisealaste väidete lubamise kohta otsuse tegemisel võtma arvesse toiduohutusameti arvamust.
            
         
               (5)
            
            
               Pärast seda, kui Ecopharma BVBA oli esitanud määruse (EÜ) nr 1924/2006 artikli 13 lõike 5 kohase taotluse, pidi toiduohutusamet esitama arvamuse tervisealase väite kohta seoses tootega Fabenol® Max, valge aedoa (Phaseolus vulgaris L.) standarditud vesiekstraktiga ja süsivesikute imendumise vähenemisega (küsimus nr EFSA-Q-2015-00123) (2). Taotleja esitatud väide oli sõnastatud järgmiselt: „Fabenol® Max vähendab süsivesikute imendumist“.
            
         
               (6)
            
            
               Toiduohutusamet esitas 23. veebruaril 2016 komisjonile ja liikmesriikidele teadusliku arvamuse, milles sedastati, et väidetav mõju ei olnud piisavalt määratletud ja et taotleja ei esitanud toiduohutusameti palutud täiendavat teavet. Seega järeldas toiduohutusamet esitatud andmete põhjal, et toote Fabenol® Max tarbimise ja väidetava mõju vahel ei ole põhjuslikku seost kindlaks tehtud. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
            
         
               (7)
            
            
               Pärast seda, kui DSM Nutritional Products oli esitanud määruse (EÜ) nr 1924/2006 artikli 13 lõike 5 kohase taotluse, pidi toiduohutusamet esitama arvamuse tervisealase väite kohta seoses dokosaheksaeenhappe (DHA) mõju ja mälufunktsiooni paranemisega (küsimus nr EFSA-Q-2015-00456) (3). Taotleja esitatud väide oli sõnastatud järgmiselt: „DHA soodustab mälufunktsiooni paranemist“.
            
         
               (8)
            
            
               Toiduohutusamet esitas 2. mail 2016 komisjonile ja liikmesriikidele teadusliku arvamuse, milles jõuti esitatud andmete alusel järeldusele, et DHA tarbimise ja väidetud mõju vahel ei ole põhjuslikku seost kindlaks tehtud. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
            
         
               (9)
            
            
               Pärast seda, kui Tate & Lyle PLC oli esitanud määruse (EÜ) nr 1924/2006 artikli 13 lõike 5 kohase taotluse, pidi toiduohutusamet esitama arvamuse tervisealase väite kohta seoses polüdekstroosi ja normaalse defekatsiooniga (küsimus nr EFSA-Q-2015-00550) (4). Taotleja esitatud väide oli sõnastatud järgmiselt: „Polüdekstroos soodustab sooletalitluse paranemist, suurendades roojamassi“.
            
         
               (10)
            
            
               Toiduohutusamet esitas 25. mail 2016 komisjonile ja liikmesriikidele teadusliku arvamuse, milles jõuti esitatud andmete alusel järeldusele, et polüdekstroosi tarbimise ja väidetud mõju vahel ei ole põhjuslikku seost kindlaks tehtud. Kuna kõnealune tervisealane väide ei vasta määruses (EÜ) nr 1924/2006 sätestatud nõuetele, ei tohiks lubada seda esitada.
            
         
               (11)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas loetletud tervisealaseid väiteid ei lisata määruse (EÜ) nr 1924/2006 artikli 13 lõikes 3 osutatud liidu lubatud väidete nimekirja.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 404, 30.12.2006, lk 9.
   
      (2)  EFSA Journal 2016; 14(2):4401.
   
      (3)  EFSA Journal 2016; 14(5):4455.
   
      (4)  EFSA Journal 2016; 14(5):4480.
   
      LISA
      
         Tagasilükatud tervisealased väited
      
      
                  Taotlus – määruse (EÜ) nr 1924/2006 asjakohased sätted
               
               
                  Toitaine, aine, toit või toidugrupp
               
               
                  Väide
               
               
                  EFSA arvamuse viide
               
            
                  Artikli 13 lõike 5 kohane tervisealane väide, mis põhineb uutel teaduslikel andmetel ja/või sisaldab konfidentsiaalsete andmete kaitse taotlust.
               
               
                  Fabenol® Max
               
               
                  Fabenol® Max vähendab süsivesikute imendumist
               
               
                  Q-2015-00123
               
            
                  Artikli 13 lõike 5 kohane tervisealane väide, mis põhineb uutel teaduslikel andmetel ja/või sisaldab konfidentsiaalsete andmete kaitse taotlust.
               
               
                  DHA
               
               
                  DHA soodustab mälufunktsiooni paranemist
               
               
                  Q-2015-00456
               
            
                  Artikli 13 lõike 5 kohane tervisealane väide, mis põhineb uutel teaduslikel andmetel ja/või sisaldab konfidentsiaalsete andmete kaitse taotlust.
               
               
                  Polüdekstroos
               
               
                  Polüdekstroos soodustab sooletalitluse paranemist, suurendades roojamassi
               
               
                  Q-2015-00550